CELEX: 22014D0213
Language: sl
Date: 2014-10-24 00:00:00
Title: Sklep Skupnega odbora EGP št. 213/2014 z dne 24. oktobra 2014 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2015/1437]

3.9.2015   
            
            
               SL
            
            
               Uradni list Evropske unije
            
            
               L 230/8
            
         SKLEP SKUPNEGA ODBORA EGP
   št. 213/2014
   z dne 24. oktobra 2014
   o spremembi Priloge II (Tehnični predpisi, standardi, preskušanje in certificiranje) k Sporazumu EGP [2015/1437]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Direktivo 2014/31/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z omogočanjem dostopnosti neavtomatskih tehtnic na trgu (1) je treba vključiti v Sporazum EGP.
            
         
               (2)
            
            
               Direktivo 2014/32/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z dostopnostjo merilnih instrumentov na trgu (2) je treba vključiti v Sporazum EGP.
            
         
               (3)
            
            
               Direktiva 2014/31/EU z učinkom od 20. aprila 2016 razveljavlja Direktivo 2009/23/ES Evropskega parlamenta in Sveta z dne 23. aprila 2009 o neavtomatskih tehtnicah (3), ki je vključena v Sporazum EGP in jo je zato treba v okviru Sporazuma EGP razveljaviti z učinkom od 20. aprila 2016.
            
         
               (4)
            
            
               Direktiva 2014/32/EU z učinkom od 20. aprila 2016 razveljavlja Direktivo 2004/22/ES Evropskega parlamenta in Sveta z dne 31. marca 2004 o merilnih instrumentih (4), ki je vključena v Sporazum EGP in jo je zato treba v okviru Sporazuma EGP razveljaviti z učinkom od 20. aprila 2016.
            
         
               (5)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje IX Priloge II k Sporazumu EGP se spremeni:
   
               1.
            
            
               za točko 27c (Direktiva 2007/45/ES Evropskega parlamenta in Sveta) se vstavita naslednji točki:
               
                           „27d.
                        
                        
                           
                              32014 L 0031: Direktiva 2014/31/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z omogočanjem dostopnosti neavtomatskih tehtnic na trgu (UL L 96, 29.3.2014, str. 107).
                        
                     
                           27e.
                        
                        
                           
                              32014 L 0032: Direktiva 2014/32/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z dostopnostjo merilnih instrumentov na trgu (UL L 96, 29.3.2014, str. 149).“;
                        
                     
         
               2.
            
            
               besedili točke 27 (Direktiva 2009/23/ES Evropskega parlamenta in Sveta) in točke 27b (Direktiva 2004/22/ES Evropskega parlamenta in Sveta) se črtata z učinkom od 20. aprila 2016.
            
         Člen 2
   Besedili direktiv 2014/31/EU in 2014/32/EU v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 1. novembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 24. oktobra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 96, 29.3.2014, str. 107.
   
      (2)  UL L 96, 29.3.2014, str. 149.
   
      (3)  UL L 122, 16.5.2009, str. 6.
   
      (4)  UL L 135, 30.4.2004, str. 1.
   
      (5)  Navedena ni nobena ustavna zahteva.